{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":12,"n_cols":6,"rows_kept":12,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog Programa potpore za unapređenje uvjeta stanovanja mladih obitelji u ruralnim područjima za 2025. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DOMAGOJ ŠARAVANJA","PROGRAM POTPORE ZA UNAPREĐENJE UVJETA STANOVANJA MLADIH OBITELJI U RURALNIM PODRUČJIMA ZA 2025. GODINU","Lijep pozdrav,zanima me kako se prijaviti?","Primljeno na znanje","Javnim pozivom detaljno će se propisati način podnošenja zahtjeva, rokovi i dokumentacija potrebna za podnošenje zahtjeva, administrativna kontrola zaprimljenih zahtjeva, odobravanje i isplata bespovratnih sredstva, način izvještavanja, kontrola na terenu i povrat. Javni poziv za dodjelu sredstava biti će objavljen na mrežnim stranicama Ministarstva poljoprivrede, šumarstva i ribarstva. Prihvatljivi korisnici ove potpore su JLS s manje od 6.000 stanovnika koje su u svojim proračunima za 2025. godinu osigurale financijska sredstva za stambeno zbrinjavanje mladih obitelji na selu i donijele program potpore za unapređenje stanovanja mladih obitelji. Krajnji primatelji potpore iz ovog Programa jesu mladi poljoprivrednici i mlade obitelji koje su zadovoljile uvjete propisane u programima JLS za stambeno zbrinjavanje mladih obitelji. JLS će podnijeti zahtjev u ime svojih korisnika za koje je moguće ostvariti dodatno financiranje temeljem ovoga Programa."]
[2,"MARTINA SELETKOVIĆ","PROGRAM POTPORE ZA UNAPREĐENJE UVJETA STANOVANJA MLADIH OBITELJI U RURALNIM PODRUČJIMA ZA 2025. GODINU,\n2. CILJ PROGRAMA","Poštovani, možete li reći na koje jedinice lokalne samouprave se odnosi ovaj program? Mogu li se još uvijek prijaviti JLS ako do sada nisu?\nHvala.","Prihvaćen","Prihvatljivi korisnici ove potpore su JLS s manje od 6.000 stanovnika koje su u svojim proračunima za 2025. godinu osigurale financijska sredstva za stambeno zbrinjavanje mladih obitelji na selu i donijele program potpore za unapređenje stanovanja mladih obitelji. Javnim pozivom detaljno će se propisati način podnošenja zahtjeva, rokovi i dokumentacija potrebna za podnošenje zahtjeva, administrativna kontrola zaprimljenih zahtjeva, odobravanje i isplata bespovratnih sredstva, način izvještavanja, kontrola na terenu i povrat. Javni poziv za dodjelu sredstava biti će objavljen na mrežnim stranicama Ministarstva poljoprivrede, šumarstva i ribarstva."]
[3,"MATEJA VRBANIĆ","PROGRAM POTPORE ZA UNAPREĐENJE UVJETA STANOVANJA MLADIH OBITELJI U RURALNIM PODRUČJIMA ZA 2025. GODINU,\n4. KORISNICI","Predlažem da se kod definicije prihvatljivih korisnika definira odnosi li se 5.000 stanovnika na naselje za koje se primjenjuje mjera ili na cijelu JLS.\nTakođer skrećem pozornost na brojne JLS na potpomognutim i ruralnim područjima čiji broj stanovnika neznatno prelazi granicu od 5.000 stanovnika, a koje kontinuirano bilježe pad broja stanovnika, te da se iz tog razloga podigne granica od 5.000 stanovnika ili da se omogući prijava svim onim JLS koji se nalaze u skupinama od I.-IV. stupnja razvijenosti.","Djelomično prihvaćen","Prihvatljivi korisnici ove potpore su JLS s manje od 6.000 stanovnika koje su u svojim proračunima za 2025. godinu osigurale financijska sredstva za stambeno zbrinjavanje mladih obitelji na selu i donijele program potpore za unapređenje stanovanja mladih obitelji. Javnim pozivom detaljno će se propisati način podnošenja zahtjeva, rokovi i dokumentacija potrebna za podnošenje zahtjeva, administrativna kontrola zaprimljenih zahtjeva, odobravanje i isplata bespovratnih sredstva, način izvještavanja, kontrola na terenu i povrat. Javni poziv za dodjelu sredstava biti će objavljen na mrežnim stranicama Ministarstva poljoprivrede, šumarstva i ribarstva."]
[4,"NIKOLINA PAULIĆ","PROGRAM POTPORE ZA UNAPREĐENJE UVJETA STANOVANJA MLADIH OBITELJI U RURALNIM PODRUČJIMA ZA 2025. GODINU,\n5. IZNOS POTPORE","Poštovani, u većini natječaja za demografske mjere se navodi dobna granica do 45 godina, što ako se prođe na mjeri od grada, po tome se vaša ne može ostvariti.","Prihvaćen","Iznos potpore za prihvatljive krajnje primatelje iznosi 100% potpore koju je krajnjem primatelju dodijelila JLS u skladu s uvjetima iz svog programa za stambeno zbrinjavanje mladih obitelji na selu. Svi krajnji primatelji koji su ostvarili pravo na potporu JLS u skladu s uvjetima koje je propisala JLS prihvatljivi su i u ovom Programu.\nU slučaju da se utvrdi da je ukupni iznos zahtjeva veći od iznosa osiguranog u Državnom proračunu za ovu namjenu, iznos potpore po krajnjem primatelju razmjerno će se umanjiti na slijedeći način:\n1. Pravo na 100% potpore ostvaruju krajnji primatelji potpore iz ovog Programa koji su mladi poljoprivrednici te koji zadovoljavaju sljedeće uvjete:\n- upisani u Upisnik poljoprivrednika ili Upisnik obiteljskih poljoprivrednih gospodarstava najmanje godinu dana prije podnošenja zahtjeva\n- nositelj ili član poljoprivrednog gospodarstva nije stariji od 40 godina u godini podnošenja zahtjeva.\n2. Iznos potpore po krajnjem primatelju koji nisu mladi poljoprivrednici razmjerno će se umanjiti do iskorištenja preostalih sredstava."]
[5,"SANDRA MODRUŠAN","PROGRAM POTPORE ZA UNAPREĐENJE UVJETA STANOVANJA MLADIH OBITELJI U RURALNIM PODRUČJIMA ZA 2025. GODINU,\n5. IZNOS POTPORE","Dana 9.12.2024.godine Grad Slunj je zaprimio dopis zastupnice Marijane Petir kojim se posebno naglasilo da je zastupnica Petir podnijela amandman na Prijedlog Državnog proračuna Republike Hrvatske za 2025.godinu te da je isti prihvaćen pa će tako u 2025.godini sredstva u iznosu od 1 milijun eura za stambeno zbrinjavanje na selu, moći koristiti sve mlade obitelji koje žive u jedinicama lokalne samouprave s manje od 5000 stanovnika BEZ OBZIRA KOJOM SE DJELATNOŠĆU BAVE. Vođeni istim Grad Slunj je donio Program demografskih mjera  za poticanje rješavanja stambenog pitanja mladih obitelji na području Grada Slunja BEZ OBZIRA KOJOM SE DJELATNOŠĆU BAVE, te temeljem istog objavio Javni poziv. Slijedom navedenog, smatramo da nije u redu u Prijedlogu Programa potpore za unapređenje uvjeta stanovanja mladih obitelji u ruralnim područjima za 2025.godinu,  staviti prednost mladim poljoprivrednicima kada se u naprijed navedenom dopisu izričito navelo da se mjera proširila na sve mlade bez obzira kojom se djelatnošću bave, bez prednosti za mlade poljoprivrednike.","Prihvaćen","Cilj Programa je mladim poljoprivrednicima i mladim obiteljima koje žive u JLS s manje od 6.000 stanovnika, koje su donijele program potpore za unapređenje stanovanja mladih obitelji, omogućiti dodatnu potporu za kupnju, izgradnju ili rekonstrukciju objekta za stanovanje. Ovom potporom želi se doprinijeti odluci mladih obitelji da ostanu živjeti u ruralnom području i proizvoditi hranu, ali i doprinositi gospodarskom razvoju u poljoprivrednom sektoru i izvan njega na tom području. Iznos potpore za prihvatljive krajnje primatelje iznosi 100% potpore koju je krajnjem primatelju dodijelila JLS u skladu s uvjetima iz svog programa za stambeno zbrinjavanje mladih obitelji na selu. \n Mladi poljoprivrednici mogu ostvariti prednost samo u slučaju da se utvrdi da je ukupni iznos zahtjeva veći od iznosa osiguranog u Državnom proračunu za ovu namjenu, iznos potpore po krajnjem primatelju razmjerno će se umanjiti na slijedeći način:\n1. Pravo na 100% potpore ostvaruju krajnji primatelji potpore iz ovog Programa koji su mladi poljoprivrednici te koji zadovoljavaju sljedeće uvjete:\n- upisani u Upisnik poljoprivrednika ili Upisnik obiteljskih poljoprivrednih gospodarstava najmanje godinu dana prije podnošenja zahtjeva\n- nositelj ili član poljoprivrednog gospodarstva nije stariji od 40 godina u godini podnošenja zahtjeva.\n2. Iznos potpore po krajnjem primatelju koji nisu mladi poljoprivrednici razmjerno će se umanjiti do iskorištenja preostalih sredstava."]
[6,"DRAGAN MALIČEVIĆ","PROGRAM POTPORE ZA UNAPREĐENJE UVJETA STANOVANJA MLADIH OBITELJI U RURALNIM PODRUČJIMA ZA 2025. GODINU,\n5. IZNOS POTPORE","Predlažem da se uvjet prema kojemu krajnji primatelj potpore mora biti nositelj poljoprivrednog gospodarstva dodatno redefinira, kako bi pravo na potporu mogli ostvariti i druge osobe koje su aktivno uključene u rad OPG-a, a nisu formalno nositelji ni članovi gospodarstva.\n\nNaime, postoji velik broj mladih osoba koje žive na poljoprivrednim gospodarstvima, svakodnevno sudjeluju u njegovom radu i planiraju dugoročno ostati u ruralnim sredinama, ali iz različitih razloga još uvijek nisu upisani kao nositelji ili članovi OPG-a. Isključivanje tih osoba iz mogućnosti ostvarivanja potpore može imati demotivirajući učinak i dodatno otežati generacijsku obnovu i razvoj poljoprivrede.\n\nStoga se predlaže da se kao prihvatljivi krajnji primatelji potpore priznaju i osobe koje dokažu stvarnu uključenost u rad poljoprivrednog gospodarstva, primjerice kroz izjavu nositelja, dokaz o zajedničkom kućanstvu ili drugi relevantan način, neovisno o njihovom formalnom statusu u Upisniku.\n\nOva izmjena bila bi važan korak prema stvarnom prepoznavanju životne i radne stvarnosti mladih ljudi na selu, kao i podrška njihovom ostanku i razvoju u ruralnim krajevima.","Primljeno na znanje","Cilj Programa je mladim poljoprivrednicima i mladim obiteljima koje žive u JLS s manje od 6.000 stanovnika, koje su donijele program potpore za unapređenje stanovanja mladih obitelji, omogućiti dodatnu potporu za kupnju, izgradnju ili rekonstrukciju objekta za stanovanje. Ovom potporom želi se doprinijeti odluci mladih obitelji da ostanu živjeti u ruralnom području i proizvoditi hranu, ali i doprinositi gospodarskom razvoju u poljoprivrednom sektoru i izvan njega na tom području. \n\nIznos potpore za prihvatljive krajnje primatelje iznosi 100% potpore koju je krajnjem primatelju dodijelila JLS u skladu s uvjetima iz svog programa za stambeno zbrinjavanje mladih obitelji na selu. Svi krajnji primatelji koji su ostvarili pravo na potporu JLS u skladu s uvjetima koje je propisala JLS prihvatljivi su i u ovom Programu."]
[7,"DRAGAN MALIČEVIĆ","PROGRAM POTPORE ZA UNAPREĐENJE UVJETA STANOVANJA MLADIH OBITELJI U RURALNIM PODRUČJIMA ZA 2025. GODINU,\n5. IZNOS POTPORE","S obzirom na demografske trendove, migraciju mladih iz ruralnih područja te sve kasnije osamostaljivanje i rješavanje stambenog pitanja, predlažem da se dobna granica za krajnje primatelje potpore iz ovog Programa, osobito u dijelu koji se odnosi na mlade poljoprivrednike, podigne s 40 na 45 godina.\n\nOva izmjena bila bi u skladu s ciljevima Nacionalnog plana stambene politike koji je već prepoznao potrebu proširenja dobne granice u svojim mjerama. Time bi se omogućilo većem broju stvarno zainteresiranih i aktivnih korisnika da ostvare potporu, čime bi se dodatno potaknulo naseljavanje i ostanak obitelji na ruralnim područjima, kao i razvoj obiteljskih poljoprivrednih gospodarstava.","Prihvaćen","Iznos potpore za prihvatljive krajnje primatelje iznosi 100% potpore koju je krajnjem primatelju dodijelila JLS u skladu s uvjetima iz svog programa za stambeno zbrinjavanje mladih obitelji na selu. Svi krajnji primatelji koji su ostvarili pravo na potporu JLS u skladu s uvjetima koje je propisala JLS prihvatljivi su i u ovom Programu.\nSamo u slučaju da se utvrdi da je ukupni iznos zahtjeva veći od iznosa osiguranog u Državnom proračunu za ovu namjenu, iznos potpore po krajnjem primatelju razmjerno će se umanjiti na slijedeći način:\n1. Pravo na 100% potpore ostvaruju krajnji primatelji potpore iz ovog Programa koji su mladi poljoprivrednici te koji zadovoljavaju sljedeće uvjete:\n- upisani u Upisnik poljoprivrednika ili Upisnik obiteljskih poljoprivrednih gospodarstava najmanje godinu dana prije podnošenja zahtjeva\n- nositelj ili član poljoprivrednog gospodarstva nije stariji od 40 godina u godini podnošenja zahtjeva.\n2. Iznos potpore po krajnjem primatelju koji nisu mladi poljoprivrednici razmjerno će se umanjiti do iskorištenja preostalih sredstava."]
[8,"ANA PAVIČIĆ","PROGRAM POTPORE ZA UNAPREĐENJE UVJETA STANOVANJA MLADIH OBITELJI U RURALNIM PODRUČJIMA ZA 2025. GODINU,\n6. PROVEDBA I NAČIN DODJELE POTPORE","Prvi put kad sam čula za program potpore za unapređenje uvjeta stanovanja mladih obitelji u ruralnim područjima rekla sam samoj sebi: \"Evo napokon nešto što će pomoći mladima u ruralnim područjima. \" Jer i sama sam dio mlade obitelji u ruralnom području. Stvarno sam vjerovala to je promjena, ali kad se uđe u srž promjene vidim da je nedostižna kao i sve brojne mjere ako nisi u zadano vrijeme i na zadanom mjestu, točnije ako nemaš sreće ništa od toga. Želim samo napomenuti ako moje dijete koje živi na selu u kojem je jedino dijete (znači selo izumire) ne može ostvariti pravo na vrtić iz godine u godinu. Na gradski vrtić iz najbližeg grada ( u ovom slučaju radi se o Sisku) nema pravo jer nije stanovnik grada, a općina (u ovom slučaju Martinska Ves) nema vrtić. Daj mi recite jel to nije tužno i žalosno. Zašto je moje dijete koje živi na selu manje vrijedno? Evo kad riješimo ovakvo jedno dosta važno pitanje ne vjerujem da mlade obitelji neće dolaziti u ruralna područja. Nadam se da će se početi stvarati mjere i Programi potpore koji će biti dostupni OBIČNIM mladim ljudima.","Prihvaćen","Primljeno na znanje.\nDostavljeni komentar se ne odnosi na odredbe Programa te ne zahtijeva odgovor."]
[9,"LIDIJA JAMIČIĆ","PROGRAM POTPORE ZA UNAPREĐENJE UVJETA STANOVANJA MLADIH OBITELJI U RURALNIM PODRUČJIMA ZA 2025. GODINU,\n6. PROVEDBA I NAČIN DODJELE POTPORE","Poštovani, da bi mladi ljudi ostali na selu ili se vratili na selo najprije treba osigurati zaposlenje, redovna i dobra primanja i vrtiće a tek onda minimalno subvencionirati stambena zbrinjavanja jer krenimo svatko od sebe ako nemate posao s kojim možete uzdržavati obitelj i da imate dovoljno primanja da možete i uštedjeti za planirati stambeno zbrinjavanje ili adaptaciju ništa i nitko Vas neće natjerati da ostanete ili da se vratite, i stambene kredite pojednostaviti i učiniti ih dostupne mladim obiteljima, a da bi bili kreditno sposobni opet im treba neka normalna plaća a ne minimalac za koji radi velika većina. Uglavnom problem stanovanja, nataliteta se ne rješava vatrogasnim mjerama već ciljanim mjerama koje će brzo dati rezultate a vatrogasne mjere su već dobrano zakasnile a i rezultati dugoročnih mjera daju rezultate kasno...a nama treba sad i odmah jer se godinama gura pod tepih depopulacija stanovništva i sad kad su nam ne samo sela pusta nego i gradovi eeee sad se svi čudom čude...\nLjudi imamo prekrasnu zemlju i to nam je jedina domovina drugu nemamo dajte sve glave na jedno mjesto nebitno kojoj stranci pripadaju, koje su nacionalnosti svatko tko ima kakvu pametnu ideju, plan program koji je održiv prihvatite ga i pomozimo da se održimo na životu kao jedna bajkovita zemlja na Balkanu, jer takvu nigdje ne možete pronaći.","Primljeno na znanje","Primljeno na znanje.\nDostavljeni komentar se ne odnosi na odredbe Programa te ne zahtijeva odgovor."]